open-index/open-wikipedia-markdown huggingface dataset:
Blizzard Peak

**Blizzard Peak** er med ei høgd på 3375 moh, det høgaste fjellet i Marshall Mountains i Queen Alexandra Range, som ligg 4&nbsp;nautiske mil nordvest for Mount Marshall. Det fekk dette namnet av den nordlege geolog-gruppa frå New Zealand (1961–62) fordi ein snøstorm (*blizzard* på engelsk) hindra dei fleire dagar på rad frå å nå toppen.

## Kjelder

## Bakgrunnsstoff
Block Peak

**Block Peak** er ein fjelltopp, 2770 meter over havet, som ligg 4&nbsp;nautiske mil nordvest for Mauger Nunatak i Grosvenor Mountains. Det vart oppdaga av Richard E. Byrd på ein flytur under Byrd-ekspedisjonen til Sørpolen i november 1929, og vart namngjeve av han etter William Block, sonen til Paul Block, som støtta ekspedisjonen økonomisk.

## Kjelder

## Bakgrunnsstoff
Mount Block

**Mount Block** er ein nunatak i Grosvenor Mountains, som ligg 5 nautiske mil (9&nbsp;km) sør for Block Peak. Fjellet vart oppdaga av Richard E. Byrd på ein flytur under Byrd-ekspedisjonen til Sørpolen i november 1929, og vart namngjeve av han etter Paul Block jr., sonen til Paul Block, som støtta ekspedisjonen økonomisk.

## Bakgrunnsstoff
Mount Blood

**Mount Blood** er eit fjell ved sørsida av munningen av Somerobreen, 25 nautiske mil (4,6&nbsp;km) nordaust for Mount Johnstone i Dronning Maudfjella. Det vart namngjeve av Advisory Committee on Antarctic Names (US-ACAN) etter Richard H. Blood, ein forskar på ionosfæren i US Antarctic Research Program (USARP) ved Amundsen-Scott-stasjonen, vinteren 1965.

## Bakgrunnsstoff
Mount Boman

**Mount Boman** er eit fjell, 1630 moh, mellom Tranter- og Dossbreen i nordlege delar av Queen Elizabeth Range. Det vart kartlagd av US Geological Survey (USGS) frå tellurometermålingar og flyfoto, 1960-62. Det vart namngjeve av Advisory Committee on Antarctic Names (US-ACAN) etter William M. Boman, ein ingeniør i US Antarctic Research Program (USARP) ved Roosevelt Island, 1962–63, og McMurdo-basen, vinteren i 1965.

## Bakgrunnsstoff
Mount Borcik

**Mount Borcik** er eit markant fjell, 2780 moh, som ligg 4,5&nbsp;nautiske mil nord-nordvest for Mount Dietz sør i Hays Mountains i Dronning Maudfjella. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter kapteinløytnant Andrew J. Borcik, ein pilot på flyfotograferingsturane i løpet av U.S. Navy Operasjon Deepfreeze, 1965–67.

## Kjelder

## Bakgrunnsstoff
Mount Bowers

**Mount Bowers** er ein fjelltopp i Antarktis på 2430 moh. som ligg 2&nbsp;nautiske mil sør-søraust for Mount Buckley, ved toppen av Beardmorebreen. Fjellet vart namngjeve av Terra Nova-ekspedisjonen etter løytnant Henry R. Bowers, som var med Robert F. Scott til Sørpolen og som mista livet på veg attende.

## Kjelder
Mount Bowser

**Mount Bowser** er eit markant fjell, 3655&nbsp;moh, som ligg 2&nbsp;nautiske mil sør for Mount Astor ved nordenden av Fram Mesa i Dronning Maudfjella. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Carl J. Bowser, ein geolog ved McMurdo-basen, 1965–66 og 1966–67.

## Kjelder

## Bakgrunnsstoff
Mount Brennan

**Mount Brennan** er eit kuppelforma fjell, 2540 moh, som er den nordlegaste markante fjelltoppen i Hughes Range, som ligg 7&nbsp;nautiske mil nordaust for Mount Cartwright. Det vart oppdaga og fotografert av U.S. Antarctic Service på flytur C 29. februar til 1. mars 1940, og kartlagd av A.P. Crary i 1957–58. Det vart namngjeve av Crary etter Matthew J. Brennan, forskingssjef ved Ellsworth-basen, 1958.

## Kjelder

## Bakgrunnsstoff
Mount Bronk

**Mount Bronk** er eit snødekt fjell, 3530 moh, som ligg 4&nbsp;nautiske mil nordaust for Mount Waterman i Hughes Range. Det vart oppdaga og fotografert av Richard E. Byrd på ein flytur den 18. november 1929, og kartlagd av A.P. Crary i 1957–58. Det vart namngjeve av Crary for Detlev W. Bronk, leiar for U.S. National Academy of Sciences, som aktivt støtta operasjonar i Antarktis i løpet av Det internasjonale geofysiske året 1957–58.

## Kjelder

## Bakgrunnsstoff
Brown Peaks

**Brown Peaks** er eit rekkje låge fjelltoppar på ein 4&nbsp;nautiske mil lang fjellkam, som ligg 12 km aust for Robinson Bluff ved austsida av Amundsenbreen. Det vart først grovt kartlagd frå landmålingar og frå flyfoto på Byrd-ekspedisjonen, 1928–30. Dei vart namngjevne av Advisory Committee on Antarctic Names etter Kenneth R. Brown, ein biolog ved McMurdo-basen vinteren 1964.

## Kjelder

## Bakgrunnsstoff
National Academy of Sciences

**National Academy of Sciences** (**NAS**) er eit amerikansk vitskapsakademi. Medlemmar arbeider *[[pro bono]]* som «rådgjevarar for nasjonen innan vitskap, ingeniørvitskap og medisin.»

NAS vart grunnlagt av president Abraham Lincoln i 1863 under Den amerikanske borgarkrigen for å «etterforske, undersøke og rapportere innan vitskap eller kunst».

Akademiet har ei særs sterk rolle i det amerikanske samfunnet, og utfører forsking på direkte bestilling både frå Det kvite huset og frå andre offentlege institusjonar og avdelingar. NAS består (2006) av om lag 2000 medlemmer og 350 utanlandske samarbeidspartnarar («*foreign associates*»). Av dei sistnemnde er 200 nobelprismottakarar. Tidsskriftet *Proceedings of the National Academy of Sciences* (PNAS) er det offisielle tidsskriftet til akademiet.

Nordmenn som er valde inn som *foreign associate* i NAS er Per Andersen (1994), Agnar Sandmo (2009) og Johan P. Olsen (2011). Tidlegare medlemmmar er mellom andre meteorologen Vilhelm Bjerknes, matematikaren Sophus Lie, oseanografen Bjørn Helland-Hansen, oseanografen Harald Ulrik Sverdrup og statsvitaren Stein Rokkan.

Akademiet deler blant anna ut Charles Doolittle Walcott-medaljen for å stimulere forsking om liv og historie i tidsperiodane prekambrium og kambrium.

## Kjelder

**Denne artikkelen bygger på «[[:nb:National Academy of Sciences|National Academy of Sciences]]» frå ,  den 2. april 2013.* 
*** oppgav desse kjeldene:*

## Bakgrunnsstoff

*
Mount Buckley

**Mount Buckley** er eit isfritt fjell i Antarktis på 2645&nbsp;moh. som er det sentrale og høgaste fjellet på Buckley Island, eit fjellmassiv ved toppen av Beardmorebreen. Det vart oppdaga av Nimrod-ekspedisjonen, 1907–09, og kalla opp etter George Buckley frå New Zealand, som støtta ekspedisjonen økonomisk.

## Kjelder

**Denne artikkelen bygger på «[[:en:Mount Buckley|Mount Buckley]]» frå ,  den 2. april 2013.* 
*** oppgav desse kjeldene:* 
*
Bullseye Mountain

**Bullseye Mountain** er eit avrunda, hovudsakleg isdekt fjell som ligg oppom Peletier Plateau 4&nbsp;nautiske mil nordvest for Mount Ropar i Queen Elizabeth Range. Det vart namngjeve av Advisory Committee on Antarctic Names på grunn av halvsirkelforma band av snø på sørsida av fjellet.

## Kjelder

## Bakgrunnsstoff
Mount Bumstead

**Mount Bumstead** er eit stort, isolert fjell, 2990 moh, som ligg 10&nbsp;nautiske mil søraust for Otway Massif i Grosvenor Mountains. Det vart oppdaga av Richard E. Byrd på ein flytur under Byrd-ekspedisjonen til Sørpolen i november 1929 og vart namngjeve av han etter Albert H. Bumstead, sjefskartograf i National Geographic Society på den tida, og oppfinnar av solkompasset, eit apparat som nytta solskuggen til å finne retninga i område der magnetiske kompass ikkje er til å lite på.

## Kjelder

## Bakgrunnsstoff
Mount Bushnell

**Mount Bushnell** er eit fjell på 840 moh.  i Antarktis som ligg mellom Mount Durham og Pincer Point nordvest i Tapley Mountains. Det vart først grovt kartlagt av Byrd-ekspedisjonen i 1928–30, og kartlagt på nytt av US Geological Survey i 1960–64. Det vart namngjeve av Advisory Committee on Antarctic Names etter Vivian C. Bushnell i American Geographical Society, som redigerte kartserien til samskipnaden over Antarktis. 

## Kjelder

**Denne artikkelen bygger på «[[:en:Mount Bushnell|Mount Bushnell]]» frå ,  den 2. april 2013.* 
*** oppgav desse kjeldene:*
*
Bynum Peak

**Bynum Peak** er eit fjell i Antarktis som ligg 3&nbsp;nautiske mil søraust for Mount Finley, oppom nordsida av McGregorbreen i Dronning Maudfjella. Det vart namngjeve av Advisory Committee on Antarctic Names etter Gaither D. Bynum frå US Antarctic Research Program som nytta satelittbilete til å gjere geodesiske undersøkingar ved McMurdo-basen vinteren 1965.

## Kjelder

## Bakgrunnsstoff
Stéphane Badji

**Stéphane Diarra Badji** () er ein senegalesisk fotballspelar som spelte midtbane for SK Brann frå 2013.

Stéphane Badji kom til Sogndal Fotball i 2012 frå klubben Casa Sport i heimlandet. Han spelte heile 24 kampar for Sogndal den sesongen, og gjorde ein god jobb som defensiv midtbanespelar. Opphavleg skreiv han under på ein treårskontrakt med Sogndal, men etter forhandlingar med SK Brann gjekk han over til klubben før 2013-sesongen. Badji skreiv då under på ein kontrakt som bind han til klubben ut 2016-sesongen.

## Kjelder

* Stéphane Badji på altomfotball.no
* Spelarstatistikken er henta frå Engelsk wikipedia.

### Fotnotar
Vasilij Pavlov

**Vasilij Viktorovitsj Pavlov** () er ein russisk fotballspelar. Han er spiss og har tidlegare spelt for russiske klubbar, men gjekk over til moldovske FC Dacia Chișinău frå og med 2011. Den 1. april 2013 vart han lånt bort til SK Brann i fire månader. Dette skjedde etter at klubben hadde tapt 4-0 mot Rosenborg Ballklub i 2. serierunde i Tippeligaen 2013.

## Kjelder

**Denne artikkelen bygger på «[[:en:Vasili Pavlov|Vasili Pavlov]]» frå ,  den 3. april 2013.*  
 

### Fotnotar
Sivilombodet

**Sivilombodet**, tidlegare **Sivilombodsmannen** (formelt *Stortingets ombodsmann for forvaltninga*), er Stortinget sin ombodsmann for den sivile forvaltninga. Sivilombodsmannen har til oppgåve å sikre at offentlege styresmakter (kommune, fylkeskommune og staten) ikkje gjer urett mot den enkelte borgaren.

## Oppgåver
Sivilombodet kontrollerer den offentlege forvaltninga på grunnlag av klager frå folk som meiner at det er gjort urett og feil mot dei frå forvaltninga si side. Både statleg, kommunal og fylkeskommunal forvalting ligg under ombodet sitt saksområde. Ombodet kan òg ta opp saker av eige tiltak, altså utan at det ligg føre klage frå andre.

Det kostar ikkje noko å klage til Sivilombodet. Alle kan gjere det ved å fylle ut eit klageskjema eller ved å skrive eit brev. Klaga må alltid vere skriftleg. Straks klaga er komen inn, går ein saksførehavar gjennom ho og vurderer om det ligg til ombodet å handsame ho. Dersom saka ikkje kan handsamast, får klagaren ei grunngjeve melding om dette innan to veker.

Kjem ombodet til at det er grunn til å sjå nærare på saka, får klagaren eit førebels svar før det vert vurdert om saka skal takast opp med det forvaltningsorganet som klaga gjeld. Er det etter ombodet sitt syn grunnlag for nærare gransking, får forvaltningsorganet høve til å svare på klaga og på eventuelle spørsmål som ombodet har stilt i tillegg. Klagaren får deretter høve til kommentere svaret frå forvaltningsorganet. Ombodet vil til slutt seie si meining om saka. Eventuell kritikk frå ombodet er ikkje formelt bindande for forvaltningsorganet, men det er praksis for at forvaltningsorganet vil fylgje tilrådingar og rette seg etter kritikk frå ombodet.

## Kjelder

## Bakgrunnsstoff
*
*Utsegner frå ombodsmannen i saker av ålmenn interesse som har vore til førehaving
Rognaldsvåg

**Rognaldsvåg** er ei grend med om lag 80 ibuarar (2012), vest på øya Reksta. Fiskeværet Rognaldsvåg ligg 13 km sjøveg vestsørvest for Florø i Kinn kommune i Vestland. Staden, som har vore fiskevær i hundrevis av år, har båtsamband med Florø.

## Kjelder
**Norsk Allkunnebok*. IX. bandet. 1960

**Denne artikkelen bygger på «[[:nb:Rognaldsvåg|Rognaldsvåg]]» frå ,  den 3. april 2013.*
Skilbrei

**Skilbrei** er ei grend i Sunnfjord kommune i Vestland fylke. Grenda ligg nord for Skilbreivatnet. Vegsambandet E39 passerer Skilbrei, om lag tolv kilometer nord for Sande, kommunesenteret i Gaular. Skilbrei ungdomssenter ligg på vestsida av E39. Senteret er leirstad for Fjordane krins av Norsk Luthersk Misjonssamband Fjordane krins.

Førde lufthamn Bringeland ligg tre km vest for Skilbrei.

## Kjelder
**Norsk Allkunnebok*. IX. Bandet. 1960

**Denne artikkelen bygger på «[[:nb:Skilbrei|Skilbrei]]» frå ,  den 3. april 2013.*
Sirener

**Sirener** er ein type nymfer i gresk mytologi som levde ved havet og lokka sjøfolk i døden med songen sin. Dei har delvis fugleform. Sirenene er kjend frå soga om Persefone og frå *[[Odysseen]]*. I klassisk og seinare oldtid blei sirenefigurar tidvis framstilt på gravmonument som symbol på udøydelegheit.

## Opphav
Far til sirenene er i dei fleste overføringar elveguden Akelous, medan ulike muser, som  Melpomene, eller jordgudinna Gaia var mor deira. Dei var tenestejenter for Persefone, men då denne blei bortført til Hades blei dei gjeven delvis fugleham - anten som hjelp til å flykta sjølv eller flyga og leita etter henne, eller som straff for at dei ikkje hadde passa på henne. Dei slo seg ned på øya Anthemoessa ('Blomstrande').

## Song
Sirenesongen kunne få folk som høyrde han til å gløyma alt, og forgå. Dette skjedde anten ved at dei siglde på skjer og drukna, eller ved at dei gløymde å eta og svelta i hel. 

Odyssevs blei åtvara mot sirenene då han skulle sigla forbi skjæra deira. Han sørgde for å unngå fara ved å fylla øyrene til sjøfolka sine med bivoks. Sjølv let han seg binda  fast til masta slik at han kunne høyra den lokkande songen utan fare.

Også Orfevs klarte redda mannskapet sitt frå sirenene ved å vega opp for songen deira med sin eigen.

## Bakgrunnsstoff

## Kjelder

*SEIRENES ved Theoi Project, theoi.com
Rugsund sokn

**Rugsund sokn** er eit kyrkjesokn i Davik prestegjeld, i dagens Bremanger kommune. Soknet omfattar eit areal på 246,1 km², og hadde 2&nbsp;179 ibuarar i 1950. Dagens soknekyrkje, Rugsund kyrkje, er frå 1838.

## Kjelder
**Norsk Allkunnebok*. IX. Bandet. 1960
Eli Sollied Øveraas

**Eli Sollied Øveraas** () er ein norsk lærar og politikar (Sp). Ho vart innvald på Stortinget frå Møre og Romsdal 1993–1997 og 2001-2009, og var 2. vararepresentant 1997–2001.

Sollied Øveraas har realskuleeksamen frå 1966, deleksamen til examen artium frå 1968, og diverse kurs 1971–1993. Ho var lærar ved Svorta skule i Ørskog 1971–1974 og vikarlærar i Vestnes 1974–1993.

## Stortingskomitear
*2005–2009 medlem i Stortingets transport- og kommunikasjonskomité
*2001–2005 medlem i Stortingets familie- og kulturkomité
*1993–1997 sekretær i Stortingets familie- og kulturkomité
*1993–1997 varamedlem i Stortingets valkomité

## Bakgrunnsstoff
*Eli Sollied Øveraas biografi Stortinget
Skatestraumen

**Skatestraumen** er sundet mellom Bremangerlandet og Rugsundøya i Bremanger kommune.  Namnet vert og nytta synonymt med bygda som ligg på nordsida av sundet, frå Haukedalen i aust til Tongane på vestspissen av Rugsundøya. Bygda har vegsamband, Fylkesveg 616, over Rugsundøya gjennom Skatestraumtunnelen.

På sørsida av Skatestraumen ligg grendene Klubben og Hunskår. Skipsleia går gjennom Skatestraumen og gjer at det er jamnt er tett skipstrafikk her. Tidlegare hadde Skatestraumen dampskipssamband til Måløy i nord, og til Florø i sør-sørvest. Mellom 1973 og 1998 gjekk MS Opstad i rute mellom Berle og Måløy, der Skatestraumen hadde to stopp, Skatestraumen (bygda på Rugsundøya) og Klubben.

Skatestraumen har sterkt tidvatn, av di sundet bind saman den vide og djupe Frøysjøen med Nordfjorden, og store vassmassar vert pressa gjennom det relativt tronge og grunne sundet. Den sterke straumen gjer Skatestraumen til ein god fiskeplass, noko den har vore attende til steinalderen. Dette er vist gjennom omfattande arkeologiske utgravingar under arbeid med Bremangersambandet.

## Kjelder

**Norsk Allkunnebok*. IX. Bandet. 1960
Historiekultur

**Historiekultur** er eit omgrep for ei samling av reiskapar, kunstgjenstandar, dokument, tekster, bilete, ritual, sedvanar og påstandar og liknande som er rekna for å høyre fortida til og som er aksepterte brukt for å binde for-, sam- og framtida saman.

Omgrepet «historiekultur» femner både om faghistorisk verksemd slik ein finn ho ved høgskule og universitet, historiefaget i skulen, populærvitskapleg historieforteljingar i ulike medium og innanfor kunst og underhaldning. Historiekultur femner også om elitære og folkelege praksisar som skal knyte fortid, samtid og framtid saman.

Det er fleire ulike historiekulturar. Ulike statar og nasjonar har ofte ulike historiekulturar, og ulike regionar og ulike sosiale og etniske grupper kan ofte også ha sin eigen historiekultur. *Ein* historiekultur opnar opp for *fleire* ulike bruksmåtar. Eit eksempel frå Noreg er korleis Stiklestad har vore brukt av fleire ulike grupper (for eksempel: den konservative nasjonale eliten i 1930-åra, Nasjonal Samling i 1940-åra og Nei til EU på 2000-talet) for å tolke samtida og skape samling om eit felles syn på framtida.

Historiekultur, og konkret bruk av historiekulturen, har i løpet av 2000-talet blitt eit etablert sjølvstendig forskingsfelt. For det første har det blitt lagt langt større vekt på at også historieforskarane arbeider innanfor ein bestemt historiekultur og også er historiebrukarar. Eigne kurs i faghistorie, historiografi, blir no gitt dei fleste studentar i historiefaget. For det andre har det blitt auka forskning på bruken av historie i skulen, bruken av minnestader, etableringen av museum mv.. I EU er det finansiert eit større forskingsprosjekt om nasjonalmusea i ulike land. I Noreg har det vore en spesielt stor interesse knytt til bruken av 2. verdskrig.

## Litteratur
* Peter Aronson: Historiebruk. Studentlitteratur. Lund 2004. 
* Ola Svein Stugu: Historie i bruk. Samlaget. Oslo 2010.
* Billie Melmann: The Culture of History. English Uses of the Past 1800-1950. Oxford University Press. Oxford 2006.
* Claudia Lenz og Trond Risto Nilssen (red.): Fortiden i Nåtiden. Nye veier i formidlingen av andre verdenskrigs historie. Universitetsforlaget. Oslo 2011.

## Bakgrunnsstoff
*EUs forskingsprosjekt om nasjonalmuseum
East New Britain-provinsen

**East New Britain** er ein provins på Papua Ny-Guinea. Provinsen ligg i Bismarck-øyane og omfattar austdelen av øya New Britain og Duke of York-øyane. Kokopo har vore provinshovudstad sidan 1994, då den tidlegare hovudstaden Rabaul blei råka av eit vulkanutbrot. 

Det blir tala seksten austronesiske språk i provinsen. Kuanua som blir tala av tolaiar på Gazelle-halvøya er det mest utbreidde.

Mange av innbyggjarane driv sjølvbergingsjordbruk. Det blir også dyrka kopra og kakao for sal, og turisme er i vekst.

## Administrativ inndeling
Provinsen er delt inn i fire distrikt:
* Gazelle 
* Kokopo 
* Pomio 
* Rabaul

## Kjelder

**Denne artikkelen bygger på «[[:en:East New Britain Province|East New Britain Province]]» frå ,  den 3. april 2013.*  

## Bakgrunnsstoff

*
Martin Donovan

**Martin Donovan** () er ein amerikansk skodespelar fødd  i California. Donovan skreiv manus, var regissør og hadde hovudrolla i filmen *Collaborator*, der han speler ein person som vert tatt som gissel mens han besøkjer mor si i barndomsheimen.

## Karriere

I 1983 flytta Donovan og kona, skodespelaren Vivian Lanko, til New York by, der han tok forskjellige strøjobbar før han begynte som skodespelar. Dei har to søner, og var busett i New York i fleire år, men dei flytta så til Vancouver i Canada. Donovan har hatt eit langt samarbeid med den kjende regissøren Hal Hartley, og han har spelt i fleire av Hartley sine filmar, mellom anna *Trust* (1990), *Surviving Desire* (1991), *Simple Men* (1992), *Flirt* (1993), *Amateur* (1994), og *The Book of Life* (1998, der han speler Jesus). Donovan hadde rolla som Peter Scottson, ein DEA-agent i fjorten episodar av TV-serien *Weeds*, før figuren hans blei skriven ut av serien. Han blei nominert til *SAG Awards* for rolla. Andre gjesteroller i TV-seriar har vore i *[[Law & Order: Special Victims Unit]]*, **  og *The Dead Zone*. 

Donovan har også spelt i filmar som *Pipe Dream* og *The Portrait of a Lady*. For rolla i *The Portrait of a Lady* blei han tildelt ein National Society of Film Critics Award for beste mannlege birolle. I 2002 blei det produsert ein amerikansk versjon av den norske filmen *Insomnia* med Al Pacino, Martin Donovan og Robin Williams i hovudrollene. Donovan hadde ei noko mindre rolle i filmen *Agent Cody Banks* som blei regissert av Harald Zwart med Frankie Muniz og Hilary Duff i hovudrollene, filmen blei sleppt i USA i mars 2003. I 2004 hadde Donovan rolla som pastor og rektor ved ein kristen skule i filmen *Saved!* med blant andre Macaulay Culkin og Patrick Fugit på rollelista.

I 2005 spelte han i filmen *The Quiet* med Edie Falco og Elisha Cuthbert, og i 2007 hadde han ei rolle i skrekkfilmen *Wind Chill* der han spelte mot Emily Blunt og Ashton Holmes. Donovan hadde rolla som moldvarp i Secret Service i filmen *The Sentinel* med blant anna Michael Douglas, Kiefer Sutherland, Eva Longoria og Kim Basinger på rollelista. Filmen blei sleppt i april 2006. I 2009 fekk han ei av hovudrollene i *The Haunting in Connecticut* der han spelte mot Virginia Madsen. Av andre filmar han har spelt i kan nemnast *The United States of Leland*, *The Opposite of Sex*, *Living Out Loud*, *In a Savage Land*, *Onegin*, *Heaven*, *Hollow Reed*, og *Nadja*. Han hadde ei rolle i *Shadows and Lies* med James Franco og Julianne Nicholson som blei sleppt på Tribeca Film Festival i april 2010. 

## Ghost Whisperer

Donovan var med i fleire episodar av tredje sesong i TV-serien *Ghost Whisperer*. TV-serien følgjer rollefiguren Melinda Gordon (spelt av Jennifer Love Hewitt) som kan snakke med jordbundne sjeler som tilhøyrer menneske som har døydd, men som ikkje har kome seg vidare til den andre sida.

## Bakgrunnsstoff
*Profil hos Internet Movie Database.
The Virginmarys

**The Virginmarys** er eit tre mann stort rockeband frå Macclesfield i England. Bandet vart starta i 2006 og gav ut debutalbumet sitt *[[King of Conflict]]* på Wind Up Records i februar 2013.

## Biografi
Bandet starta i Macclesfield i 2006 etter at det førre bandet deira, The Four Tomorrows, vart oppløyst. Bandet spelte mange konsertar den første tida, mellom anna som oppvarming for Slash, Terrorvision, Skunk Anansie, Eagles of Death Metal, The View, Ash, Feeder og We Are Scientists, i tillegg til eigne konsertar.  Bandet gav ut ei rekkje sjølvfinansierte EP-ar i denne perioden og spelte inn det første minialbumet deira, *Cast the First Stone*, i 2010, produsert av Toby Jepson og miksa av Mike Fraser.

Seint i 2011 starta bandet å spele inn debutalbumet sitt, igjen med Toby Jepson som produsent (Chris Sheldon miksa albumet), og heldt fram å spele konsertar. Debutalbumet *[[King of Conflict]]* kom ut 4. februar 2013.

## Bandmedlemmar
*Ally Dickaty - solovokal, gitar (2006-)
*Danny Dolan - trommer, korvokal (2006-)
*Matt Rose - bass, korvokal (2009-)

Tidlegare medlemmar:
Chris Birdsall - bass, korvokal (2006-2008)

## Diskografi
### EP-ar/Minialbum

**Cast the First Stone* (2010)
**Just a Ride* (2011)
**Portrait of Red* (2011)
**Dead Man's Shoes* (2012)

### Album
**[[King of Conflict]]* (2013)

### Singlar

## Kjelder

**Denne artikkelen bygger på «[[:en:The Virginmarys|The Virginmarys]]» frå ,  den 4. april 2013.* 
*** oppgav desse kjeldene:*

## Bakgrunnsstoff
*Offisiell nettstad
King of Conflict

***King of Conflict*** er debutalbumet til det engelske rockebandet The Virginmarys som kom ut 4. februar 2013 på Cooking Vinyl i Europa og 12. februar 2013 på Wind Up Records i Nord-Amerika. 

## Innhald

## Medverkande
;The Virginmarys
* Ally Dickaty&nbsp;– solo- og korvokal, gitar
*Danny Dolan&nbsp;– trommer, perkusjon
*Matt Rose&nbsp;– bassgitar, korvokal

;Teknisk
* Toby Jepson&nbsp;– produsent
* Chris Sheldon&nbsp;– miksing

## Kjelder

**Denne artikkelen bygger på «[[:en:King of Conflict|King of Conflict]]» frå ,  den 4. april 2013.* 
*** oppgav desse kjeldene:*
Mount Canopus

**Mount Canopus** er eit markant isfritt fjell, 1710 moh, som ragar over vestkanten av Nash Range, 4,5&nbsp;nautiske mil aust for Centaur Bluff. Det vart namngjeve av geolog-gruppa frå New Zealand (1960–61) etter den lyse stjerna Canopus, som vart nytta som fiksstjerne under landmålinga av området.

## Kjelder

## Bakgrunnsstoff
Røykstove

**Røykstove** er ein type bustadhus der røyken frå eldstaden går rett ut i rommet og gjennom ei opning i taket. Eldstaden er enten ein open åre oftast plassert midt på golvet, eller ein røykomn plassert i eit hjørne av rommet. Frå begge desse typane eldstad går røyken ut i rommet, legg seg under taket og går ut i friluft gjennom ei opning i taket kalla ljore. Før røykomnen og skorstein vart vanleg, var hus med åre det normale i Noreg og vart berre kalla stove. Etter at  stovene kom på museum blir denne typen kalla «årestove». Ulikt åren er røykomnen ein nesten lukka eldstad, vanlegvis oppmura av stein og leir. Steinmassene gjev god magasinering av varmen, men samstundes mindre lys. Hus med røykomn blir kalla «røykomnstove» eller berre røykstove.

Ordet «stove» (stogo, stugu, stue) blir i denne samanheng brukt mest om det vi i dag kallar våningshus eller bustadhus, ikkje berre eitt bestemt rom i bustaden. Etter at skorstein eller peis vart vanleg i bustadhus hadde mange gardar framleis eit eige eldhus bygd som røykstove.

Røykomnen avløyste åren i vikingtid eller mellomalder, i følgje Lorentz Dietrichson skjedde dette særleg i Olaf Kyrres tid og gjennom kontakt med normannarane som herska i England. Overgangen frå røykomn til eldstad med skorstein er bygningshistorisk ein av dei viktigaste her i landet. Første gong skorsteinsinnretning er nemnt i Noreg, er for Erkebispegården kring 1428, men det kan òg ha vore skorstein i Håkonshallen frå 1250. I store delar av landet vart peis eller grue teken i bruk på 1600-1700-talet, bygg med skorstein fekk gjerne namnet «peisstove» etter eldstaden. Unnatak er særleg Vestlandet der ein held på røykomnen og i større grad gjekk direkte over til jarnomn då denne kom på 1800-talet. Innføring av skorstein gav reinare lufte innomhus og det gjorde det mogleg å legge himling, innreie loft og byggje i fleire etasjar. Då ljoren forsvann var det  også plass til ein solid lansgåande bjelke under mønet, ein mønsås, slik at «åstaket» kunne erstatte sperretaket.

## Kjelder
Rongeværet

**Rongeværet** er ei øy som ligg lengst vest i Austrheim kommune. Øya ligg like nord for hovudskipsleia og innseglinga til Bergen, som ligg nokre mil lenger søraust. Ho er veglaus og utan fast busetjing.

Under andre verdskrigen vart det frakta folk mellom Rongeværet og Shetland. 
Det låg tre gardsbruk på øya, som vart fråflytta på 1960- og 1970-talet.
I dag er Rongeværet eit kurs- og fritidssenter, eigd av Austrheim kommune. 

**Folketalsutvikling:**

## Kjelder
Mount Cara

**Mount Cara** er ein fjelltopp i Antarktis på 3145&nbsp;moh. Han ligg 4&nbsp;nautiske mil nord-nordvest for Mount Lysaght i Queen Elizabeth Range. Fjellet vart namngjeve av Nimrod-ekspedisjonen.

## Kjelder

## Bakgrunnsstoff
Carlstrom Foothills

**Carlstrom Foothills** er ei gruppe fjelltoppar og ryggar som går frå nord til sør mellom Mount Albert Markham og Kelly Plateau i Churchill Mountains. Fjellet er 10&nbsp;nautiske mil langt med toppar med ei høgd opp mot 1690 moh. Det vart namngjeve av Advisory Committee on Antarctic Names etter John Carlstrom ved astronomi- og astrofysikkavdelinga ved University of Chicago som leia senteret for astrofysiske forsking i Antarktis ved Amundsen-Scott-stasjonen frå 2001.

## Kjelder

## Bakgrunnsstoff
Mount Cartwright

**Mount Cartwright** er eit spisst fjell, 3325 meter over havet, som ragar over ein rygg 7&nbsp;nautiske mil nord-nordvest for Mount Waterman i Hughes Range i Antarktis. Det vart oppdaga og fotografert av U.S. Antarctic Service på flytur C den 29. februar–1. mars 1940, og kartlagd av A.P. Crary i 1957–58. Det vart namngjeve av Crary etter Gordon Cartwright, den første amerikanske utvekslingsforskaren under Det internasjonale geofysiske året, som overvintra ved den sovjetiske Mirny-stasjonen i 1957.

## Kjelder

## Bakgrunnsstoff
Cathedral Peaks

**Cathedral Peaks** er eit ulendt fjellmassiv nedanfor fleire kjenneleg fjelltoppar, nord for Lubbock Ridge. Dei strekkjer seg om lag 8&nbsp;nautiske mil langs austsida av Shackletonbreen. Frå isbreen liknar toppane spir og tårn på ein katedral. Dei vart namngjevne av F. Alton Wade, som arbeidde i området som leiaren for gruppa frå Texas Tech til Shackletonbreen, 1962–63.

## Kjelder

## Bakgrunnsstoff
Texas Tech University

**Texas Technology University** eller **Texas Tech University** er eit delstatseigd teknisk-naturvitskapleg universitet i Lubbock i delstaten Texas i USA. Det vart grunnlagt i 1923.

Ved lærestaden var det 27&nbsp;996 studentar og 1&nbsp;154 vitskapleg tilsette i 2006, og dette året var skulepengane US$ 6&nbsp;459 for studentar folkeregistrert i Texas. Undervisninga vert gjeve opp til doktorgradsnivå.

## Kjelder

**Denne artikkelen bygger på «[[:nb:Texas Technology University|Texas Technology University]]» frå ,  den 4. april 2013.*  
 

## Bakgrunnsstoff

* Texas Technology University
Mount Cecily

**Mount Cecily** er eit markant fjell, 2870 moh, som ligg 2,5&nbsp;nautiske mil nordvest for Mount Raymond i Grosvenor Mountains. Det vart oppdaga av Nimrod-ekspedisjonen,1907–09, og kalla opp etter dottera til Shackleton. Plasseringa samsvarar med det kartet til Shackleton syner, men toppen ligg ikkje i Dominion Range som han trudde, men er skild frå denne fjellrekkja av Millbreen.

## Kjelder

## Bakgrunnsstoff
Cenotaph Hill

**Cenotaph Hill** er eit fjell, 2070 meter over havet, på ryggen mellom toppen av Strombreen og Liv-breen i Dronning Maudfjella. Fjellet er 8&nbsp;nautiske mil nord-nordaust for toppen av Mount Fridtjof Nansen. Det vart vitja av den sørlege geolog-gruppa frå New Zealand (1963–64) som gav dette namnet på grunn av ein uvanleg knaus på toppen som gjorde at fjellet minna om eit monument. *Cenotaph* er eit engelsk ord for «gravmonument» eller «minnesmerke». 

## Kjelder

## Bakgrunnsstoff
Mount Chivers

**Mount Chivers** er eit fjell, 1755&nbsp;moh, som ligg mellom munningen av Otagobreen og Tranterbreen nord i Queen Elizabeth Range. Det vart kartlagd av US Geological Survey frå tellurometermålingar og flyfoto, 1960–62. Det vart namngjeve av Advisory Committee on Antarctic Names etter Hugh J.H. Chivers, ein forskar frå US Antarctic Research Program på den øvre atmosfæren ved Byrd-stasjonen, Amundsen-Scott-stasjonen og Hallett-stasjonen, 1962–63.

## Kjelder

**Denne artikkelen bygger på «[[:en:Mount Chivers|Mount Chivers]]» frå ,  den 4. april 2013.* 
*** oppgav desse kjeldene: 
**
Mount Christchurch

**Mount Christchurch** er eit fjell i Antarktis på 1355&nbsp;moh. som ligg 7&nbsp;nautiske mil sørvest for Cape Lyttelton på sørsida av Shackletonfjorden. Det vart oppdaga av Discovery-ekspedisjonen, og kalla opp etter byen Christchurch på New Zealand, som gav mykje støtte til ekspedisjonen.

## Kjelder

## Bakgrunnsstoff
Mount Christmas

**Mount Christmas** er eit uniformt, spisst fjell, 1745 moh, som ligg 9&nbsp;nautiske mil vest-sørvest for Cape May, i Nash Range i Antarktis. Det vart oppdaga av Discovery-ekspedisjonen, og fekk dette namnet fordi det var det mest markante fjellet dei såg då gruppa feira første juledag i 1902.

## Kjelder

## Bakgrunnsstoff
Mount Clarke i Antarktis

**Mount Clarke** er eit fjell, 3210 moh, 21 km rett aust for Mount Iveagh i Dronning Maudfjella. Det ligg langs austenden av Snakeskinbreen, nær kanten av det indre isplatået. Det vart oppdaga og namngjeve av den sørlege gruppa frå Nimrod-ekspedisjonen, under Ernest Shackleton.

## Kjelder

**Denne artikkelen bygger på «[[:en:Mount Clarke (Antarctica)|Mount Clarke (Antarctica)]]» frå ,  den 4. april 2013.* 
*** oppgav desse kjeldene: 
**
Clarkson Peak

**Clarkson Peak** er eit markant, kjegleforma fjell, 2825&nbsp;moh, ved toppen av Robbbreen, på ein utspringar som går vestover frå Mount Miller. Det vart oppdaga i januar 1958 av New Zealand den sørlege gruppa under Commonwealth Trans-Antarctic Expedition (1956–58), og kalla opp etter T.R. Clarkson, eit medlem av Ross Sea Committee.

## Kjelder

**Denne artikkelen bygger på «[[:en:Clarkson Peak|Clarkson Peak]]» frå ,  den 4. april 2013.* 
*** oppgav desse kjeldene: 
**
Claydon Peak

**Claydon Peak** er ein fjelltopp i Queen Elizabeth Range, 3040 moh, med ein bratt vegg i nordaust, like like sør for January Col. Det vart vitja av den sørlege landmålingsgruppa frå New Zealand under Commonwealth Trans-Antarctic Expedition (1956–58) tidleg i 1958, og vart namngjeve av dei etter skvadronleiar J.R. Claydon, som var øvstkommanderande på flyturane til Royal New Zealand Air Force i Antarktis, som assisterte gruppa som opererte i nærleiken.

## Kjelder

**Denne artikkelen bygger på «[[:en:Claydon Peak|Claydon Peak]]» frå ,  den 4. april 2013.* 
*** oppgav desse kjeldene: 
**
The Cloudmaker

**The Cloudmaker** er eit massivt fjell, 2680 meter over havet, som ligg på vestsida av Beardmorebreen, like sør for Hewsonbreen. Det er lett synleg med dei høge, isfrie fjellsidene mot Beardmorebreen og vart det oppdaga av Nimrod-ekspedisjonen, 1907–09, og fekk dette namnet på grunn av ei sky som vanlegvis låg over toppen og som gjorde det til eit nyttig landemrke under reisa deira opp Beardmorebreen.

## Kjelder

**Denne artikkelen bygger på «[[:en:The Cloudmaker|The Cloudmaker]]» frå ,  den 4. april 2013.* 
*** oppgav desse kjeldene: 
**
Mount Cohen

**Mount Cohen** er ein fjelltopp, 1765&nbsp;moh, som ligg 6&nbsp;nautiske mil sørvest for Mount Betty i Herbert Range i Dronning Maudfjella. Det vart oppdaga av Richard E. Byrd på fleire flyturar under Byrd-ekspedisjonen til Dronning Maudfjella i november 1929, og vart namngjeve av han etter Emanuel Cohen frå Paramount Pictures, som assisterte i å samle saman filmopptaka frå ekspedisjonen.

## Kjelder

## Bakgrunnsstoff
Mount Colbert

**Mount Colbert** er eit fjell med ei høgd opp mot 2580 moh, 15&nbsp;nautiske mil aust for Mount Borcik og 1&nbsp;nautisk mil sør-sørvest for Mount Stump i søraust Hays Mountains i Dronning Maudfjella. Det vart namngjeve av Advisory Committee on Antarctic Names i samband med Mount Stump etter Philip V. Colbert, ein geolog frå Arizona State University som var logistikk-koordinator og som i lag med Edmund Stump deltok i felten på seks ekspedisjonar for US Antarctic Research Program til Dei transantarktiske fjella, 1970–71 til 1981–82, mellom anna området der dette fjellet ligg.

## Kjelder

## Bakgrunnsstoff
Mount Cole

**Mount Cole** er eit fjell over 1400 moh., på vestsida av Shackletonbreen, mellom munningen av Formanbreen og Gerasimoubreen i Dronning Maudfjella. Det vart oppdaga og fotografert av U.S. Navy Operasjon Highjump, 1946–47, og vart namngjeve av Advisory Committee on Antarctic Names etter Nelson R. Cole, ein flymaskinist i U.S. Navy-skvadron VX-6, som mista livet i ein helikopterstyrt i McMurdo Sound-området i juli 1957.

## Kjelder

**Denne artikkelen bygger på «[[:en:Mount Cole|Mount Cole]]» frå ,  den 4. april 2013.* 
*** oppgav desse kjeldene:*
*
Mount Cope i Antarktis

**Mount Cope** er eit fjell på austsida av Separation Range i Dronning Maudfjella. Det ligg oppom vestsida av Canyonbreen 4&nbsp;nautiske mil nordvest for Nadeau Bluff. Det vart kartlagd av US Geological Survey frå landmålingar og frå flyfotografi teken i U.S. Navy, 1958–63, og vart namngjeve av Advisory Committee on Antarctic Names etter løytnant Ronald P. Cope i US Navy, øvstkommanderande på atomkraftverket ved McMurdo-basen, 1963.

## Kjelder

## Bakgrunnsstoff
Mount Corbató

**Mount Corbató** er eit fjell, 1730 moh, 4,5&nbsp;nautiske mil aust for Mount Fairweather i Duncan Mountains. Fjellet vart geologisk kartlagde den 13. januar 1975 av ei feltgruppe frå Ohio State University under US Antarctic Research Program, og vart namngjeve av Advisory Committee on Antarctic Names etter Charles E. Corbató, ein geolog i gruppa.

## Kjelder

## Bakgrunnsstoff
Cowie Dome

**Cowie Dome** er eit kuppelforma fjell ved austsida av Bartlettbreen, 2&nbsp;nautiske mil rett vest for Lee Peak i Dronning Maudfjella. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av New Zealand Antarctic Place-Names Committee etter George Donald Cowie, leiaren for geolog-gruppa frå New Zealand som vitja området i 1969–70.

## Kjelder

## Bakgrunnsstoff
Cox Peaks

**Cox Peaks** er eit rekkje fjelltoppar på ein rygg 5&nbsp;nautiske mil søraust for Mount Crockett som strekkjer seg austover frå Hays Mountains i Dronning Maudfjella og endar ved Scottbreen. Dei vart kartlagde av US Geological Survey (USGS ) frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Allan V. Cox, ein geolog i USGS ved McMurdo-basen, 1965–66.

## Kjelder

## Bakgrunnsstoff
Cranfield Peak

**Cranfield Peak** er eit fjell, 2850 moh, som ligg 6&nbsp;nautiske mil sør for Mount Weeks i Queen Elizabeth Range. Det vart først kalla «Sentinel Peak» av den sørlege landmålingsgruppa frå New Zealand under Commonwealth Trans-Antarctic Expedition (CTAE) (1956–58), som vitja fjellet i 1958, før det vart kalla opp etter flykapteinen W.J. Cranfield, som var ein av pilotane som flaug for CTAE i området.

## Kjelder

## Bakgrunnsstoff
Mount Crockett

**Mount Crockett** er eit markant fjell i Antarktis på 3470 moh. som ligg 2&nbsp;nautiske mil aust for Mount Astor i Hays Mountains i Dronning Maudfjella. Det vart oppdaga av medlemmar av geolog-gruppa under Laurence Gould i løpet på Byrd-ekspedisjonen, 1928–30, og vart namngjeve av Richard E. Byrd etter Frederick E. Crockett, eit medlem i gruppa. Namnet har vorte flytta til eit anna fjell avmerkt på eit kart etter den andre Byrd-ekspedisjonen i 1933–35.

## Kjelder
Mount Cromie

**Mount Cromie** er eit snødekt fjell, 2950 moh, som ligg 1,5&nbsp;nautiske mil søraust for Mount Boyd i Bush Mountains. Det vart oppdaga og fotografert av U.S. Antarctic Service, 1939–41, vart det kartlagd av A.P. Crary, leiaren for den amerikanske gruppa som kryssa Rossbarrieren (1957–58), og vart namngjeve av han etter William Cromie, ein assisterande glasiolog i gruppa.

## Kjelder

## Bakgrunnsstoff
Cupcake Peaks

**Cupcake Peaks** er to runde fjelltoppar, eller nunatakar, på 1391 moh, som ligg 3&nbsp;nautiske mil søraust for Mount Hamilton i Churchill Mountains. Det skildrande namnet vart gjeve av Advisory Committee on Antarctic Names på grunn av utsjånaden til fjella. *Cupcake* er eit engelsk ord for muffin. 

## Kjelder

## Bakgrunnsstoff
Mount Counts

**Mount Counts** er eit spisst fjell på austsida av Marshbreen ved enden av ein utstikkar vestover frå Mount Rabot. Det vart namngjeve av geolog-gruppa frå New Zealand (1961–62) etter kapteinløytnant William D. Counts i U.S. Navy som var ein pilot på rekognoseringflyturar over området og som mista livet då eit Neptune-fly styrta ved Wilkes-stasjonen i november 1961.

Counts Icefall er òg kalla opp etter William Counts, som høyrde til Air Development Squadron Six (VX-6) på den tida då han omkom.

## Kjelder

**Denne artikkelen bygger på «[[:en:Mount Counts|Mount Counts]]» frå ,  den 4. april 2013.* 
*** oppgav desse kjeldene: 
**
Curtis Peaks

**Curtis Peaks** er eit fjell oppom enden av ryggen som strekkjer seg aust frå Mount Hall i Lillie Range i Dronning Maudfjella. Dei vart oppdaga og fotografert av den amerikanske gruppa som kryssa Rossbarrieren (1957–58) leia av A.P. Crary, og kalla opp etter kapteinløytnant Roy E. Curtis i U.S. Navy som var ein pilot i U.S. Navy-skvadron VX-6 i løpet av Operasjon Deep Freeze.

## Kjelder

**Denne artikkelen bygger på «[[:en:Curtis Peaks|Curtis Peaks]]» frå ,  den 4. april 2013.* 
*** oppgav desse kjeldene: 
**
Mount Cyril

**Mount Cyril** er eit isdekt fjell i Antarktis på 1190 moh. som ligg 2&nbsp;nautiske mil sør for Celebration Pass i Commonwealth Range. Det vart oppdaga og namngjeve av Nimrod-ekspedisjonen,1907–09, under Shackleton, og kalla opp etter Cyril Longhurst, som var sekretær for Discovery-ekspedisjonen, og også var forlovar i bryllaupet til Shackleton.

## Kjelder
Statistikk for Eurovision Song Contest

**Statistikk for Eurovision Song Contest** gjev oversyn over ulike statistikkar for Eurovision Song Contest.

## Finalane
### 1956-2012
*Forklaring
** /57 = Tal gonger landet har delteke (berre eit av bidraga frå kvart land i 1956 er teken med. resultata frå semifinalane er ikkje teken med)
** VL = Nest sisteplass
** L = Sisteplass
** HP = Høgaste plassering
** /10 = Tal gonger landet har enda mellom dei ti beste 

### 2004-2012
Denne tabellen gjev oversyn over kor mange gonger kvart land har delteke i finalen sidan innføringa av semifinalen i 2004. Ikkje alle landa har kvalifisert seg gjennom semifinalen av di nokon har vore direktekvalifisert til finalen, mellom anna vertslandet og dei fem store; Frankrike, Italia, Storbritannia, Spania og Tyskland. Fram til og med 2007 var og dei ti landa med høgast plassering i finalen året før òg direktekvalifisert til finalen.

## Yngste deltakarar
* 9 år: Lea Bundgaard (1985, del av Hot Eyes)
* 11 år: Nathalie Pâque (1989)
* 12 år: Gili Natanael (1989, del av Galit & Gili)
* 12 år: Jean-Jacques (1969)
* 13 år: Sandra Kim (1986, vinnar)
* 14 år: Vicky Leandros (1967)

## Eldste deltakarar
* 95 år: Emil Ramsauer (2013, del av Takasa)
* 76 år: Engelbert Humperdinck (2012)
* 75 år: 75 Cents (2008, med Kraljevi Ulice)
* 56 til 76 år: Buranovskije Babusjki (2012)
* 55 år, 11 månader og 25 dagar: Lale Andersen (1961)
* 53 år, 5 månader og 11 dagar: Jean-Claude Pascal (1981)

## Vinnarar
* Menn: 8
* Damer: 35
* Grupper/duoar: 17

## Vinnarar etter startnummer
* 6 sigrer: Det siste startnummeret og startnummer 17
* 5 sigrer: Startnummer 8 og 14
* 4 sigrer: Startnummer 3, 9 og 20
* 3 sigrer: Startnummer 1, 11, 13 og 18
* 2 sigrer: Startnummer 24
* 1 siger: Startnummer 19
* Ingen sigrer: Startnummer 2, 16, 21, 25 og 26

## Bidrag med poeng frå alle land
Bidrag som sidan 1975 har fått poeng frå alle landa som deltok same året.

## Språk
### Vinnarar
* 26 på engelsk
* 15 på fransk
* 3 på nederlandsk og hebraisk
* 2 på tysk, norsk, italiensk, spansk og svensk
* 1 på dansk, serbokroatisk, serbisk og ukrainsk  

## Kjelder

**Denne artikkelen bygger på «[[:nl:Statistieken van het Eurovisiesongfestival|Statistieken van het Eurovisiesongfestival]]» frå ,  den 4. april 2013.*
Eggkakking

**Eggkakking** eller **-knakking** er ein tevlingsleik med egg som kan utførast av to eller fleire deltakarar. Leiken går som regel ut på at ein kakkar hardkokte egg mot kvarandre. Den som får egget sitt knust, har tapt omgangen. Etterpå kan ein eta egga. Eggkakking er del av påskefeiringa i mange land. I Kina er han tradisjon under qingming. I Assam driv ein med eggkakking under magh-bihu.

## Historie
Ein har drive med eggkakking i Europa i fleire hundreår. Skikken ser ut til å ha vore viktig i Zagreb på 1300-talet, og er nemnd i Polen på 1400-talet.

Eggknakking er ein gammal tradisjon sør i Sverige. På Österlen er det kjend som *äggapickning*. I dag blir det ofte skipa eggknakkingtevlingar på skular fleire stader i landet.

I kinesisk tradisjon er eggkakking ein lykkebringande tradisjon i samband med vårhøgtida qingming.

I assamesisk tradisjon er eggkakking ein del av innhaustingstida magh-bihu, som fell i januar.

## Reglar
Leiken går ut på at ein kakkar toppen av sitt egg mot det til motstandaren. Den som klarar halda egget sitt heilt lengst, vinn tevlinga. 

Ofte bruker ein farga eller måla egg. Dei pleier vera hardkokte for å unngå eggesøl under tevlinga. Stundom kan ein tøysa ved å bruka eit blautkokt egg. Det finst også døme på at deltakarar har juksa ved å bruka egg fylte med gips, sement eller laga av marmor.

## Kjelder


**Denne artikkelen bygger på «[[:sv:Äggpickning|Äggpickning]]» frå ,  den 4. april 2013.*
Aksumriket

**Aksumriket** (ge'ez አክሱም) var eit rike nord i Aust-Afrika som hadde ei stordomstid på 200-500-talet. Det låg nord i dagens Etiopia, der ein finn den gamle hovudstaden Aksum.  Aksum var eit viktig handelsrike med kontroll over store delar av Raudehavet. Det sende handelsfolk så langt nord som til Alexandria, og hadde handelssamband både med Romarriket og med oldtidsrika i India. Herskarane i Aksum tilrettela handelen ved å prega sine eigne myntar. Riket brukte namnet «Etiopia» så tidleg som på 300-talet. 

## Historie

Aksumriket voks medan kongeriket Kusj var i tilbakegang. Det fekk også politisk innflyting over fleire riker på Den arabiske halvøya, og  erobra Himjarriket, eit sørarabisk kongedøme i dagens Jemen. 

Ifølgje lokal tru er den jødiske Paktarken no i Aksum. *[[Kebra Nagast]]* fortel korleis arken kom til Etiopia i følgjet til Menelik I, sonen til dronninga av Saba og kong Salomo.

Aksum er nemnd i den greske oldtidsteksten *[[Periplus Maris Erythraei]]* frå det første hundreåret som ein viktig handelsstad for elfenbein. Ifølgje denne teksten var den dåverande herskaren av Aksum Zoskales, som også kontrollerte to hamner mot Raudehavet: Adulis (nær Massawa) og Avalites (Assab), no i Eritrea. Det blir også sagt at Zoskales var kjend med gresk litteratur.
Profeten Mani på 200-talet kalla det eitt av fire store statsmakter i hans tid, saman med Persia, Roma og Kina. 

Landet hadde nære band til Austromariket. Under Ezana blei Aksum det første betydelege riket som konverterte til kristendommen i 333.

På 600-talet søkte muslimar som opphavleg var samla i Mekka tilflukt i Aksum for å unngå forfølgingar frå Qureisjstammen (stammen til profeten Muhammed). I muslimsk historie er dette kjend som ''første hijra''. 

Aksum tapte gradvis posisjon i løpet av 500-talet, då Persarriket invaderte Sør-Arabia og gjorde slutt på herredømet deira der. I løpet av 600- og 700-talet overtok arabarar kontrollen over handel med Middelhavet. Etter Aksum voks det fram eit nytt rike i Etiopia, Abyssinia.

## Kulturell innverknad
Aksumriket utvikla eit eige skriftspråk, fidel, for språket sitt ge'ez. Skrifta blir framleis brukt til å skriva moderne etiopiske språk.

## Kjelder

*Aksum (2011), *Encyclopædia Britannica*, Encyclopædia Britannica Ultimate Reference Suite.  Chicago: Encyclopædia Britannica.

## Bakgrunnsstoff
Musique Non-Stop

«**Musique Non-Stop**» er ein song av den tyske electronica-gruppa Kraftwerk frå albumet deira *[[Electric Café]]* som kom ut i 1986. Han vart gjeven ut som ein remix på albumet deira *[[The Mix av Kraftwerk|The Mix]]* i 1991 og som singel i 1986. Singelen nådde toppen av Dance-lista i USA, ein 82. plass på UK Singles Chart og 13. plass i heimlandet Tyskland. 

Songen vert ofte framført som den siste songen på konsertane til Kraftwerk. Tidleg i 1990-åra vart ein heilt annan versjon av «Musique Non-Stop» – seinare og meir melodisk - mykje nytta som ein jingle på MTV Europe. Tidlegare hadde MTV Europe nytta element frå den originale songen og videoen i tittelgrafikken for MTV's Greatest Hits.

## Komposisjon

Teksten på Musique Non Stop består av tittelen sungen om att og om att av ei generisk mannleg og ei generisk kvinneleg stemme på engelsk og ei mannleg datastemme på fransk. 

Etter at Florian Schneider slutta i bandet i 2008 er songen endra for å tilpassast videoteknikar Stefan Pfaffe under framføringane. Songen er i hovudsak den same, men er kortare og soloen som Schneider spelte, vert spelt av andre bandmedlemmar. 

«The Mix»-versjonen inneheld element frå songane «Boing Boom Tschak» og «Techno Pop» frå *Electric Café*. Dette vart òg gjort med singelversjonen av Musique Non Stop og i musikkvideoen. 

## Musikkvideoen
Videoen for «Musique Non-Stop» består av bandet som dataanimerte figurar. Han vart laga alt i 1983 og låg ubrukt i tre år før songen var ferdig og singelen kom ut. Animasjonen, som var komplisert på den tida, vart skapt av Rebecca Allen, som nytta for den tida toppmoderne programvare for andletsanimasjon utvikla av Institute of Technology i New York. 

## Innhald

### UK 7"-singel
# Musique Non-Stop [7" Mix] - 4:08
# Musique Non-Stop - 3:45

### 12" single
# Musique Non-Stop [12" Mix] - 6:15
# Musique Non-Stop [7" Mix] - 4:08

## Lister

## Kjelder